Document ID: 32004R1742

KOMISIJAS REGULA (EK) Nr. 1742/2004
(2004. gada 7. oktobris),
ar kuru groza Regulu (EEK) Nr. 2235/92, ar ko paredz sīki izstrādātus noteikumus atbalsta piemērošanai attiecībā uz svaiga piena produktu patēriņu Kanāriju salās
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1454/2001, ar ko ievieš īpašus pasākumus Kanāriju salām attiecībā uz konkrētiem lauksaimniecības produktiem un atceļ Regulu (EEK) Nr. 1601/92 (Poseican) (1), un jo īpaši tās 8. panta 2. punktu,
tā kā:
(1)
Komisijas Regulas (EEK) Nr. 2235/92 (2) 1. panta 1. punkts paredz, ka atbalstu attiecībā uz Kanāriju salās ražotu svaiga govs piena produktu patēriņu pārtikā divpadsmit mēnešu laika posmam piemēro, ievērojot pilnpienam noteikto 44 000 tonnu limitu.
(2)
Spānijas iestāžu nesen veiktais novērtējums rāda, ka 44 000 tonnu patēriņa limits tuvākajā laikā tiks sasniegts. Tādēļ šis daudzums jāpalielina un jānosaka 50 000 tonnu apmērā.
(3)
Tāpēc attiecīgi jāgroza Regula (EK) Nr. 2235/92.
(4)
Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2235/92 1. panta 1. punktā “44 000 tonnu” aizstāj ar “50 000 tonnu”.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 7. oktobrī

Labels: 18
17
19